Wolfgang Schüller

Wolfgang Schüller (født 10. november 1943 i Zella-Mehlis) er en tysk tidligere skihopper som representerte Ski-Club Mannheim 1906.Ski-Club Mannheim: Ski-Springen  (besøkt 1. august 2012)

Han er født og vokste opp i Øst-Tyskland, men familien flyktet til Vest-Tyskland i 1960 og slo seg ned i Mannheim. Lenge drev han med både kombinert og spesielt hopp, men etter hvert konsentrerte han seg om spesialhoppingen. Han deltok i den tysk-østerrikske hoppuka mellom 1960 og 1969, med 45.-plass i 1968/69 som beste sammenlagtplassering. Beste plassering i enkeltrenn i Hoppuka var 12.-plass i Oberstdorf 29. desember 1963. I VM i Oslo i 1966 ble han nummer 45 (av 61 deltakere) i storbakken. Ganske uventet ble han vesttysk mester i skihopping i 1967.

 Referanser 

 Kilder 
 Munzinger Archiv: Wolfgang Schüller (besøkt 1. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Skispringen  -  Deutsche Meisterschaften (feilaktig kalt Walter Schüller, besøkt 1. august 2012)

 Eksterne lenker 


Kategori:Tyske skihoppere
Kategori:Deltakere for Vest-Tyskland under Ski-VM 1966